Brinck har skrevet titelmelodien "In the End I Started" til tv-serien "Anna Pihl" og X Factor-vindersangen "The 1", der samtidig blev Martin Hoberg Hedegaards første single. Under kunstnernavnet IVORY skrev han sammen med komponisten Jesper Winge Leisner soundtracket til Susanne Biers dogmefilm "Elsker dig for evigt". Han var også en af sangerne på støttesangen fra 2005 for tsunamiofrene i Sydøstasien, "Hvor små vi er" og temaet til "Weekend Weekend" på TV 2.